section_heading: Američki aligatori i ljudi
paragraph_text: Ne postoji puno podataka o odnosu američkih Indijanaca i ovih aligatora, osim jedne grafike Theodora de Bryce Le Moina iz 1565. s prikazom indijanskog lova na aligatore dugačkim kopljima. Tek u kasnijim stoljećima počinje ozbiljan lov na njih radi kože i mesa. Prvi izvještaji o korištenju kože aligatora potječu s kraja 18. stoljeća. U vrijeme građanskog rata počinje pravi komercijalni lov na ove životinje radi zadovoljavanja velike potražnje za izradu cipela, pojaseva i torbica. Pored toga, raste i potražnja za živim mladim kao prepariranim životinjama, pa se oko 1900te cijela vrsta našla u vrlo ugroženom položaju s malim brojem jedinki. Lov na krokodile premjestio se u Srednju i Južnu Ameriku. 1966te Kina i SAD stavljaju svoje aligatore pod zaštitu.